| DE CONFIRMATIONE LIBERTATIS ET REDDITUS VILLE DE SOMMEREUS . | In nomine Patris et Filii et Spiritus Sancti , amen . Ego Theodoricus , Dei gratia Ambianensis episcopus , tam presentibus quam futuris imperpetuum . Ordinem rei geste litteris annotare non ingruum duximus , quatinus quod bono studio ordinatum est , per malum discordio non turbetur et veritas posteros non lateat et omnis deinceps controversia super hoc quiescat . Noverint igitur universi , tam presentes quam futuri , quod Balduinus de Sancto Claro et Robertus , nepos ejus , dederunt militibus de Templo dimidiam partem decime quam habebant in territoria de Sonmerues et etiam dimidiam partem altaris , et hoc , concessione uxoris sue Agnetis et Baldevini , filii sui . Similiter et claro quartam partem decime et altaris , quam in eadem villa habebat , concessione uxoris sue dedit ipsis . Amelius vero vicecomes octavam partem decime quam in eodem territorio habebat , prodictis militibus donavit . Enguerranus de Betencort fratribus Templi illam partem quam in eadem villa habebat dedit . Et hoc concessit illius uxor et Thomas , ejus filius . Et isti omnes pariter , cum Hugone , filio Rabelli , qui particeps illorum erat , dederunt Xristi militibus , de communi territorio ejusdem ville plene ad opus quatuor carrucarum . Que terra adjacet inter vallem de Septem Modiis , et nemus de Centum Puteis , sicut Galterus , abbas de Selincort , ipsam terram in conspectu ipsorum benefactorum divisit . Necnon et nemus quod in ipsa terra erat , in pace fratribus de Templo relictum est . Largiti sunt etiam eis trecentas mansiones et hoc concesserunt Xristi militibus , ut de nemore quod vocatur Bruel ad omnem proprie domus necessitatem , id est ad comburendum et hospilandum , sine contradictione acciperent . Preterea concessum est ut nullus hospitem aliquem in parrochia ejusdem ville habere poterit , nisi milites Xristi . Et ita liberam ipsam elemosinam omnes communiter concesserunt ut nullus eorum aliquid sui juris in ea retineret , sed omnia jura ejusdem ville elemosine , scilicet comitatus , vicecomitatus et omnia forisfacta , fratribus Templi relicta sunt . Insuper et hoc statutum est quod si quis de hospitibus Templi injuste aliquid de rebus illorum qui supradictam elemosinam fecerunt , rapierit vel furatus fuerit , vel aliquam injuriam in verbo vel facto intulerit , predicti milites nullam inde vindictam accipere presumerent , donec magistro qui ibi constitutus fuerit ostenderint et publicam proclamationem inde fecerint . Hec omnia per manum nostram fratribus Templi in perpetuam elemosinam possidenda collata sunt , annuenlibus domino Girardo de Pinconio , Johanne et Homundo de Conteio , assensu etiam comitis Radulphi , de cujus feodo ista pendebant . Ut igitur hec elemosina statutum firmiorem in posterum possideat , presentem paginam ad opus predictorum fratrum facimus et in cyrographum dividimus et perturbatores hujus elemosine excommunicavimus et testes qui interfuerunt subscribimus . Signum Radulphi decani . S . Fulconis precentoris . S . abbatis Sancti Martini de Gemellis . S . abbatis de Gardo . S . Bernardi de Morolio . S . Hugonis de Centum Puteis et Guidonis , filii ejus . S . Hosmundi de Milii . S . Bernardi , filii Assonis . S . Gerardi d'Estalonmaisnil . S . Gilonis de Senz . S . Arnulfi de Alliaco . Ego , Simon cancellarius , subscripsi et collegi . Datum per manum Roberti notarii , anno Domini Mº Cº quinquagesimo .